[{"text_idx": "#000000", "text": "Nova PIV prezentita dum reta SAT-kongreso"}, {"text_idx": "#000001", "text": "Samkiel la plej multaj Esperanto-arang\u0302oj, ankau\u0306 la kongreso de SAT c\u0302i-jare okazis en la reto. Estis pli ol 250 alig\u0302intoj. Dum la kongreso Bertilo Wennergren prezentis la novan eldonon de Plena Ilustrita Vortaro, kaj rakontis pri s\u0302ang\u0302oj planitaj por la sekva, pli funde reviziita versio."}, {"text_idx": "#000002", "text": "Publiko de la prelego de Bertilo Wennergren pri la nova eldono de PIV."}, {"text_idx": "#000003", "text": "Pasintjare, en la 92-a SAT-kongreso en Barcelono oni decidis, ke la sekva kongreso okazu en Bjalistoko, Pollando, ekde la 25-a de julio g\u0302is la 1-a de au\u0306gusto. Komence de majo Bjalistoka Esperanto-Societo kaj SAT anoncis, ke la kongreso devos okazi rete."}, {"text_idx": "#000004", "text": "Al la kongreso alig\u0302is 256 homoj, el kiuj la plej juna estis 14-jara kaj la plej ag\u0302a 95-jara, rakontas la c\u0302eforganizinto Przemys\u0142aw Wierzbowski. En la diskutoj de la frakcioj lau\u0306 li partoprenis proksimume 30-40 personoj, en g\u0302eneralaj programeroj 70-100."}, {"text_idx": "#000005", "text": "La arang\u0302o estis senpaga kaj alig\u0302i povis c\u0302iuj, ne nur SAT-anoj. Tiel c\u0302iuj interesitoj havis la eblon almenau\u0306 gustumi la etoson de la organizo, li diras:"}, {"text_idx": "#000006", "text": "\u2013 La sperto estis g\u0302uinda, la teknikaj\u0302oj g\u0302enerale estis kontentigaj. En la reta kongreso ne estis paralelaj programeroj, do c\u0302iuj havis la eblon c\u0302eesti la tutan kongreson, kaj c\u0302iuj aliaj povas spekti c\u0302iujn programerojn en la YouTube-kanalo de SAT."}, {"text_idx": "#000007", "text": "En Bjalistoko la SAT-kongreso lau\u0306 la nuna plano okazos venontjare, fine de julio 2021, en la 100-jarig\u0302o de SAT, rakontas Przemys\u0142aw Wierzbowski"}, {"text_idx": "#000008", "text": "\u2013 La retan formon ni ne forlasos tute \u2013 kompreneble pluraj programeroj estos vidigataj per retaj elsendoj."}, {"text_idx": "#000009", "text": "Por vi kiel organizanto, kiuj estis la c\u0302efaj defioj de la reta kongreso?"}, {"text_idx": "#000010", "text": "\u2013 La c\u0302efa defio estis transporti en la reton c\u0302ion, kion tradicie de cent jaroj SAT faris en malretaj konferencoj, certig\u0302i ke c\u0302iuj prelegantoj kaj programgvidantoj scias kiel uzi la platformon, kunordigi la rolojn kaj organizi la voc\u0302donadojn."}, {"text_idx": "#000011", "text": "\u2013 Eble menciindas, ke la kongreso estis parte malreta. En Bjalistoka Esperanto-Societo ni faris la j\u0302au\u0306dan programon pri nia urbo c\u0302eeste, kaj en Oporto dum la tuta semajno tieaj esperantistoj projekciis la virtualan kongreson kaj samtempe faris por oportanoj programon surlokan. Do ne estis tiel, ke c\u0302iuj estis fermitaj en siaj domoj unu disde la aliaj."}, {"text_idx": "#000012", "text": "Lau\u0306 Gary Mickle, kiu aktive partoprenis la retan kongreson, la tekniko g\u0302enerale funkciis bone, kaj okazis ankau\u0306 iom da neformala interrilatado inter la kongresanoj:"}, {"text_idx": "#000013", "text": "\u2013 Dum pau\u0306zoj kaj tagfine la mastrumantoj lasis la kunvenejon malfermita, tiel ke povis okazi simpla babilado, ne alia ol okazas dum pau\u0306zoj kaj mang\u0302oj en c\u0302eesta kongreso, sed kompreneble estis multe malpli da tempo por tio ol normale. Krome Zoom havas babilejon, kaj paralele kun la formalaj kunvenoj okazis konstante viglaj inters\u0302ang\u0302oj tie, tamen skribaj, kaj rekte rilataj al la kunventemoj kaj neformalaj, efektive babilecaj."}, {"text_idx": "#000015", "text": "\u2013 Unue tion, ke mankantaj monrimedoj malebligas partoprenon de multaj, kvankam SAT havas fonduson por helpi partoprenemulojn en tiaj kazoj, kaj due tion, ke striktaj vizreguloj de la eu\u0306ropaj landoj, kie la plej multaj kongresoj okazas, tute forbaras kelkajn dezirantojn c\u0302iujare."}, {"text_idx": "#000016", "text": "Unu el la atentindaj programeroj de la reta SAT-kongreso estis la prezento de la fres\u0302a versio de Plena Ilustrita Vortaro, la c\u0302efa vortaro de Esperanto kaj la c\u0302efa eldonaj\u0302o de SAT. Pri g\u0302i rakontis Bertilo Wennergren, kiu estos la redaktoro de la sekva eldono."}, {"text_idx": "#000017", "text": "La j\u0302us aperinta PIV 2020 estas tre simila al la eldono de 2005, sed kun multaj \u201dvaloraj korektoj kaj poluroj\u201d, li rakontis."}, {"text_idx": "#000018", "text": "En la reto la nova versio de PIV anstatau\u0306is la malnovan c\u0302e la adreso vortaro.net marde la 5-an de au\u0306gusto. La nova reta PIV havas plibonigitan serc\u0302ilon, per kiu eblas serc\u0302i en la tuta teksto de la vortaro, kaj ne nur en la kapvortoj. Krome oni povas rete foliumi la vortaron, kio antau\u0306e ne eblis."}, {"text_idx": "#000021", "text": "Dum sia prelego Bertilo Wennergren rakontis, ke lau\u0306 li la tempo estas matura por pli drastaj s\u0302ang\u0302oj en PIV, adapto al la moderna mondo kaj la nunaj deziroj kaj bezonoj de la esperantistoj."}, {"text_idx": "#000022", "text": "Kiel unu ekzemplon de bezonata s\u0302ang\u0302o li menciis la multajn s\u0302ajnradikojn, kiuj troveblas en PIV inter vere uzataj Esperantaj vortoj."}, {"text_idx": "#000025", "text": "La tuta prelego de Bertilo Wennergren, samkiel multaj aliaj programeroj de la SAT-kongreso, nun estas spekteblaj en la Youtube-ludlisto de la kongreso."}, {"text_idx": "#000026", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000027", "text": "La Ondo dufoje c\u0302esis aperi \u2013 sed ne malaperis"}, {"text_idx": "#000028", "text": "Virtuala kongreso malfermas novan pordon"}, {"text_idx": "#000029", "text": "Estus interesa havi detalan liston de la s\u0302ang\u0302etoj. Certe B.Wennergren klarigis multajn aferojn dum lia SAT-kongresa prelego, tamen miakrede estus bona ne nur havi videon sed ankaux artikolon (de gramatika faka retejo, ne nepre de Libera Folio)."}, {"text_idx": "#000030", "text": "S\u0302ajne la konservativuloj sukcesis premcenzuri la pronomon ri. Pro tio kaj la nesolvitaj antisemitismaj problemoj c\u0302e SAT, mi ne intencas ac\u0302eti paperan ekzempleron."}, {"text_idx": "#000031", "text": "\u201cS\u0302ajne la konservativuloj sukcesis premcenzuri la pronomon ri\u201d\nTiuj kiuj bone memoras la februaran artikolon pri la PIV 2020 kaj g\u0302ian prikomentaron scias ke fakte, B.Wennergren diris al Libera Folio, ke li ne estas mense fermita pri la aldono de \u201cri\u201d en la PIV, kaj diris, ke ja estas apero-ebleco por tiu vorto en iu estonta PIV-versio. Tio, ke tiu apero ne estas en 2020, sed eble en la estonteco, malbone estis komprenita de multaj homoj [inkluzive mi mem], kaj B.Wennergren mem decidis komenti por klarigi la aferon."}, {"text_idx": "#000032", "text": "\u201cLa nesolvitaj antisemitismaj problemoj c\u0302e SAT\u201d"}, {"text_idx": "#000033", "text": "Mi ne scias multe pri SAT, i.e. c\u0302ar ne eblas informig\u0302i pri g\u0302i tiel bone kiel pri UEA/TEJO, c\u0302u vi povus doni pli da detaloj mi petas? Antisemitismo en Esperantujo ec\u0302 pli ol aliaj homaj societoj estas forigenda, c\u0302ar se ne la esenco de nia lingvo mem estas minacata: toleremo kaj lingva, religia, etna, duvorte c\u0302ia toleremo."}, {"text_idx": "#000034", "text": "> S\u0302ajne la konservativuloj sukcesis premcenzuri la pronomon ri."}, {"text_idx": "#000035", "text": "La verkado de PIV ne kau\u0306zas tiajn viglajn disputojn, kiajn vi s\u0302ajne imagas."}, {"text_idx": "#000038", "text": "Esperanto trovig\u0302as en ege priplorinda situacio kun homo kia Wennergren kiu redaktos PIV-on.\nLa homo tute ne tau\u0306gas por tiu tasko.\nLi konstatas, ke junuloj pli kaj pli ofte uzas la infinitivon post prepozicioj kiel pri, pro, per. Li donas ekzemplon:"}, {"text_idx": "#000041", "text": "( Vidu Wennergren en Youtube: )"}, {"text_idx": "#000049", "text": "Tio ja validas por amaso de Esperantistoj kaj ne faras fakulon el li."}, {"text_idx": "#000052", "text": "1. Kial oni ne povus paroli pri iri nag\u0302i? Kiu decidis tion?\n2. C\u0302u la opinio pri tiu unu lingva detalo difinas la kompetenton de vortaristo?\n3. Kiel la afero entute rilatas al PIV? G\u0302i ja ne estas gramatiko."}, {"text_idx": "#000053", "text": "\u2014-> 113 Pri la uzado de komplementa infinitivo"}, {"text_idx": "#000054", "text": "La Majstro mem parolas \ud83d\ude42"}, {"text_idx": "#000062", "text": "Kompleneble Zamenhof vivis en tempo antau\u0306 scienca lingvistiko kaj modernaj priskriboj. Ec\u0302 profesiaj lingvistikoj antau\u0306 1950 ne bone komprenis la diferencon inter infinitivo uzata simple kiel vorto kaj infinitivo uzata kiel mallongiga propozicio. Hjemslev kreis teorion pri tio. Tiu problemo okazas c\u0302efe en latinidaj lingvoj, kiuj ne havas deklinacion por verbo."}, {"text_idx": "#000063", "text": "@Roberto: Ankau\u0306 mi supozas, ke temas pri galicismo/francismo:"}, {"text_idx": "#000067", "text": "Sed nu, tiu c\u0302i lingva diskuto nur forkondukas de mia supozo, ke Wennergren tute ne havas profesiajn kvalifikojn por farig\u0302i redaktoro de PIV."}, {"text_idx": "#000071", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]